Demetrios fra Faleron
Demetrios fra Faleron, ca. 345-280 f.Kr., græsk statsmand og filosof. I sine unge år var han elev hos Aristoteles og Theofrast (se Lykeion). 
Som den makedonske general Kassanders statholder styrede han i 317-307 Athen og sørgede herunder for, at Peripatos fik egne bygninger i Lykeion. 
I 307 blev han fordrevet af Demetrios Poliorketes og tilbragte nogle år som rådgiver for ptolemæerkongerne i Alexandria, men faldt siden i unåde. Nogle få fragmenter er bevaret af hans mange værker om historie, filosofi, politik mv.